Jun 30,2015
మ్యాగీ బాటలోనే 'టాప్‌ రమెన్‌'
        న్యూఢిల్లీ: మ్యాగీ బాటలోనే మరో న్యూడుల్స్‌ కంపెనీ దేశీయ మార్కెట్ల నుంచి నిష్క్రమించాలని నిర్ణయించింది. 'ఇండో నిసిన్‌' సంస్థ తాము ఉత్పత్తి చేస్తున్న 'టాప్‌ రమెన్‌' న్యూడుల్స్‌ను ఉపసంహరించుకుం టున్నట్లు ప్రకటించింది. భారత ఆహార భద్రత, నియంత్రణ సంస్థ (ఎఫ్‌ఎస్‌ఎస్‌ఏఐ) ఆదేశాల మేరకు తాము ఈ నిర్ణయం తీసుకుంటున్నట్లు తెలిపింది. ఆహార భద్రత, నియంత్రణ విషయమై కొన్ని ఆరోపణలు వచ్చిన నేపథ్యంలో నెస్లే సంస్థ 'మ్యాగీ న్యూడిల్స్‌'ను వెనక్కి తీసుకోగా, హిందుస్థాన్‌ యునిలీవర్‌ తమ ఉత్పాదనైన 'నోర్‌' న్యూడిల్స్‌ను వెనక్కి పిలిపించింది. పరిమితికి మంచి హానికర రసాయనాలను వాడుతున్నా రన్న వార్తల నేపథ్యంలో జూన్‌ 8న ఎస్‌ఎస్‌ఎస్‌ఏఐ భారత్‌లోని అన్ని న్యూడుల్స్‌ ఉత్పత్తులు పరీక్షించాలని నిర్ణయించిన సంగతి తెలిసిందే. ఆహర నియంత్రణ సంస్థ నుంచి తాము వివరణ కోరితే, టాప్‌ రమెన్‌కు సంబంధించిన అనుమతులు నియంత్రణ సంస్థ నుంచి ఇంకా రావాల్సి ఉందని కంపెనీ తెలిపింది. అప్పటి వరకు సరుకును వెనక్కి తీసుకోవాల్సిందిగా ఎఫ్‌ఎస్‌ఎస్‌ఏఐ కోరిన మేరకు తాము మార్కెట్ల నుంచి సరుకును ఉపసంహరించుకుంటున్నట్లు ఇండో నిసిన్‌ ఫూడ్స్‌ సంస్థ ఎండీ గౌతమ్‌ శర్మ తెలిపారు. గత రెండు వారాలుగా టాప్‌ రమెన్‌ను విస్తృ తంగా పరిక్షించినట్లు ఆయన తెలిపారు. ఆహార నియంత్రణ సంస్థ అను మతి ఉన్న రెండు పరిక్షా కేంద్రాలలో తాము టాప్‌ రమెన్‌ను పరీక్షించి వాటి ఫలితాలను ఎఫ్‌ఎస్‌ఎస్‌ఏఐకి అందజేసినట్లు ఆయన వివరించారు. పలు రాష్ట్రాలకు చెందిన ఎఫ్‌డీఏలు కూడా తమ ఉత్పత్తిని పరిశీలించి నట్లు వారు తెలిపారు. కేవలం రెండు చోట్ల టేస్ట్‌ మేకర్‌లో కొద్దిమొత్తంలో సీసం ధాతువులు ఎక్కువగా ఉన్నట్లు తేలిందని ఆయన వివరించారు.
మీ స్నేహితులకు రికమెండ్ చెయ్యండి